 Xildhibaan Maxamed X Cabdiraxmaan ayaa arrintan ku sheegay warbixin uu siinayey golaha Guurtida, kadib markii guddi ahaan kulan gaar ah la soo yeesheen Masuuliyiinta sare ee Wasaaradda Gaashaandhiga, waxaanu yidhi Wasaaradda Gaashaandhiga JSL waxay warbixintii noogu sheegtay in Beesha Caalamku ay ku dhex jirtay sidii nabad loogu soo dabbaali lahaa xaaladda Deegaanka Tuke-raq, sidaasi awgeedna ay isaga dab qaadayeen Somaliland iyo Puntland, isla markaana ay labada dhinac u soo bandhigeen afar qodob oo kala ah in xabad joojin rasmi ah la sameeyo, in arrimaha aadminimo dhinac waliba fududeeyo oo uu sii daayo, in maxaabiista lays dhaafsado, iyo in wada hadal la furo, Xildhibaanku waxaanu intaasi ku daray, Dhammaan shuruudahaasi Somaliland si buuxda ayey u aqbashay, balse dhinacii kale lagama hayo. 